《题李待诏虎溪三笑图》
元代·胡长孺

元亮缵孔业，脩静研聃玄。远公学瞿昙，高居著幽禅。

人异道岂殊，万散一固全。日击辄有得，参会各冁然。

胡为老缁褐，笑舞喜欲颠。谩道遗其身，襟袖犹蹁跹。

彼酣适酒趣，尚不醒者传。族史浪自苦，窥管持知天。

作者简介：胡长孺(1249-1323年)，一作艮儒，字汲仲，号石塘，婺州永康人。生于淳佑九年，卒于英宗至治三年，年七十五岁。咸淳中从外舅徐道隆入蜀，铨试第一名。授迪功郎，监重庆府酒务，拜福宁州悴。宋亡，退栖永康山中。至元二十五年（1288年）下诏求贤，有司强之，拜集贤修撰舆宰相，议不合，改扬州教授。至大元年（公元1308年）转台州路宁海县主簿。延祐元年，转两浙都转运盐使，司长山场盐司丞，以病辞后，不复仕，隐杭州虎林山以终。门人私谧纯节先生。